בקיץ 2011 שימש גורקה כעוזרו של רוני בוסאני בנבחרת האולימפית שהתמודדה במשחקי האוניברסיאדה בסין, אותה סיימה במקום ה-14. גורקה המשיך בתפקידו בחיפה גם בעונת 2011/12 אך שוחרר מתפקידו בינואר 2012 לאחר שהשיג שלושה ניצחונות בלבד לעומת תשעה הפסדים. ב-2012 חזר גורקה לשחק בהפועל חיפה בליגה א'. גורקה שב לאמן ב-2013 כאשר מונה למאמנה של מכבי קריית ביאליק בליגה הארצית. ב-2014 התמנה גורקה לעוזרו של מולי קצורין בבני הרצליה. לאחר שהרצליה השיגה שישה ניצחונות בלבד ב-18 המחזורים הראשונים של העונה החליף גורקה את קצורין בתפקיד בפברואר 2015. הרצליה השיגה חמישה ניצחונות בששת המשחקים הראשונים שלאחר חילופי המאמנים וגורקה נבחר למאמן חודש מרץ 2015 על ידי מנהלת הליגה. עד תום העונה עמד מאזנה של הרצליה על שמונה ניצחונות ושבעה הפסדים בהדרכתו של גורקה. הרצליה סיימה את עונת 2014/2015 במקום התשיעי והחמיצה את הפלייאוף. בעונת 2015/16 בלטו בהרצליה הזרים דרו קרופורד, ג'יימס סינגלטון וסטיבן דניס לצד הישראלים אבירם זליקוביץ' וכרם משעור שנבחר לתגלית העונה. הרצליה סיימה את העונה הסדירה עם חמישה הפסדים רצופים שהורידו אותה למקום השביעי שהוביל למפגש עם מכבי תל אביב בו הפסידה 0–3.
בעונת 2016/17 המשיכו לשחק בקבוצה סטיבן דניס וכרם משעור שנבחר לשחקן הישראלי המצטיין של העונה. כמו כן הצטרפו לקבוצה הזרים ג'ף אדריאן וטוריאן גרין. הרצליה נהנתה מפתיחת עונה טובה וגורקה נבחר למאמן חודש נובמבר 2016. הרצליה אף השיגה "סוויפ" נדיר על מכבי תל אביב כאשר גברה עליה בכל שלושת המשחקים ביניהם בעונה הסדירה. בזכות דירוגה של הרצליה בצמרת הטבלה נטל גורקה חלק במשחק האולסטאר כאשר אימן את נבחרת הזרים לצידו של איינראס בגאצקיס. עם זאת, לקראת סוף העונה סבלה הרצליה מפציעות של שחקניה הישראלים הבכירים ומספר הפסדים הורידו אותה למקום החמישי בתום העונה הסדירה. בפלייאוף, כמו בעונה הקודמת, הפסידה הרצליה למכבי תל אביב 0–3. הרצליה השתתפה באותה עונה גם ביורופקאפ שם סיימה את שלב הבתים הראשון במקום השני והודחה לאחר שסיימה את שלב בתים השני במקום האחרון. ביוני 2017 האריכה הרצליה את החוזה עם גורקה לעונה נוספת. ב-5 בדצמבר 2017 פוטר מתפקידו. זמן קצר לאחר מכן מונה גורקה לעוזר המאמן בהפועל ירושלים, תחילה תחת מודי מאור ואחר כך תחת עודד קטש. לאחר סיום עונת 2017/18 מונה למאמנה הראשי של עירוני נהריה אך התפטר ב-12 בדצמבר 2018 לאחר רצף של חמישה הפסדים ו-2 ניצחונות בלבד בתשעה מחזורים.ביום 14/12/18 חתם מיקי גורקה כמאמן מכבי רחובות מהליגה הלאומית עד סיום העונה. גורקה פוטר מרחובות בתחילת אפריל 2019 כאשר הקבוצה נמצאת במקום הלפני האחרון לאחר שהשיג שבעה ניצחונות ב-18 משחקים.לקראת עונת 2019/20 שב גורקה לאמן את בני הרצליה, שירדה לליגה הלאומית בתום עונת 2018/19. במרץ 2020 הוחלט להפסיק את פעילות הליגה הלאומית בשל מגפת הקורונה ונקבע כי מוליכות הליגה, בני הרצליה והפועל חיפה יעלו לליגת העל. ביוני 2020 החתימה בני הרצליה את שרון דרוקר כמאמנה הראשי של הקבוצה במקומו של גורקה. ב-2021 מונה גורקה למאמן קבוצת הנערים של הפועל חיפה. בנובמבר 2021 מונה גורקה לעוזרו של אריאל בית הלחמי בנבחרת ישראל עד גיל 25 שתתמודד באוניברסיאדה בסין ב-2022.
פרנץ דה פאולה, נסיך ליכטנשטיין
פרנץ דה פאולה, נסיך ליכטנשטיין (בגרמנית: Franz de Paula von Liechtenstein, 25 בפברואר 1802 - 31 במרץ 1887), היה נסיך גרמני מבית ליכטנשטיין וגנרל בצבא האוסטרי אשר השתתף בדיכוי המרד ההונגרי של 1848.
ביוגרפיה.
פרנץ דה פאולה נולד ב-25 בפברואר 1802 בווינה, ליוהאן הראשון יוזף, נסיך ליכטנשטיין וליוזפה, רוזנת פירסטנברג-וייטרה, בתם של יואכים אגון, רוזן פירסטנברג-וייטרה וסופיה מריה, רוזנת אטינגן-ואלרשטיין. אלויס קיבל חינוך מעולה, ולאחר מכן ערך את הטיול הגדול באיטליה, שווייץ, אנגליה וסקוטלנד.
בשנת 1821 התגייס פרנץ דה פאולה בדרגת לוטננט לצבא האוסטרי, והצטרף לרגימנט הפרשים הקלים ה-1. בשנת 1824 הועלה פרנץ דה פאולה לדרגת אובר לוטננט ברגימנט האולאנים ה-3, ובשנת 1825 הועלה לדרגת ריטמייסטר ברגימנט האולאנים ה-2. בין השנים 1828–1830 שירת פרנץ דה פאולה כמפקד גדוד ברגימנט האולאנים ה-3, ובשנת 1832 מונה למפקד רגימנט ההוסארים של המשמר, ובשנת 1836 הועלה לדרגת אוברסט. במהלך מהפכות אביב העמים בשנת 1848, הועלה פרנץ לדרגת גנרל מיור, ומונה למפקד כוחות העתודה באיטליה. באוקטובר 1848 הוא הצטרף לצבא של אלפרד הראשון, נסיך וינדיש-גרץ בדרגת לוטננט פילדמרשל, והשתתף בדיכוי המרד ההונגרי של 1848. ביולי 1849 מונה פרנץ דה פאולה למפקד הקורפוס ה-4, וב-16 באוקטובר אותה שנה מונה למפקד הקורפוס ה-3 בהונגריה, ולאחר מכן מונה לקולונל הכבוד של רגימנט ההוסארים ה-9. בשנת 1859 הועלה פרנץ דה פאולה לדרגת גנרל חיל הפרשים, ובין השנים 1860–1866 כיהן כמפקח הכללי של חיל הפרשים. בנוסף בשנים 1860–1861 הוא היה מפקד הכוחות האוסטרים בהונגריה. בשנת 1868 פרש פרנץ דה פאולה מהצבא, וב-31 במרץ 1887 הוא מת בביתו בווינה.
משפחתו.
ב-3 ביוני 1841 התחתן פרנץ דה פאולה עם אווה ז'וזפינה יוליה פוטוצקה, בתם של אלפרד וויצ'ך פוטוצקי ויוזפינה מריה צ'רטוריסקה, ממנה נולדו לו 4 ילדים:
פופולאריות
אלגוריתם לנקצוז
יילוג'אקט (ריטה ד'מארה)
יחידת עילית (פירושונים)
דארן קרוס
אולימפיאדת לוס אנג'לס (2028)
המשחקים האולימפיים של קיץ 2028, האולימפיאדה ה-34 בעת החדשה, צפויים להיות אירוע הספורט הגדול והמרכזי של שנה זו. לפי החלטת הוועד האולימפי הבינלאומי, שהתקבלה בכינוס ה-126 של הוועד בלימה שבפרו ב-13 ספטמבר 2017, הם ייערכו בלוס אנג'לס, ארצות הברית, שתארח את האולימפיאדה בפעם השלישית בתולדותיה (1932 ו-1984), 44 שנים לאחר שאירחה את המשחקים האולימפיים בפעם האחרונה. לאחר שפריז ולוס אנג'לס התחרו על אירוח המשחקים ב-2024, הוחלט בוועד האולימפי לקדם הסדר לפיו לא יתקיים כלל מכרז לאירוח המשחקים ב-2028 אלא שהמשחקים ב-2024 יתקיימו בפריז ואילו לוס אנג'לס תארח אותם ב-2028. גם באולימפיאדה הקודמת שאירחה לוס אנג'לס ב-1984, האירוח נקבע על פי הסדר דומה כשלוס אנג'לס התחרתה על אירוח אולימפיאדת 1980 מול מוסקבה, והוחלט על הסדר לפיו שתי הערים יזכו לארח וכך מוסקבה אירחה ב-1980 ולוס אנג'לס אחריה ב-1984.
אתרים.
בדומה לאולימפיאדת 2016 בריו דה ז'ניירו שלא קיימה את תחרויות האתלטיקה באותו אצטדיון שאירח את טקסי הפתיחה והסיום, גם אצטדיון האתלטיקה לוס אנג'לס ממוריאל קוליסיאום, שאירח את הטקסים באולימפיאדות 1932 ו-1984 לא יהיה האצטדיון שיארח את טקסי הפתיחה והסיום. טקסי הפתיחה והסיום יתקיימו באצטדיון הפוטבול החדש SoFi המשמש את הלוס אנג'לס ראמס ולוס אנג'לס צ'רג'רס מהNFL ונחנך ב-2020. אצטדיון הממוריאל קוליסיאום ישופץ ויארח את תחרויות האתלטיקה שבאולימפיאדה. גמר טורניר הכדורגל יתקיים באצטדיון גדול אחר שבעיר, אצטדיון רוז בול שאירח בעבר את גמר מונדיאל 1994 שאירחה ארצות הברית.
טורניר הכדורגל.
על פי ההצעה של לוס אנג'לס, יתקיימו כל משחקי טורניר הכדורגל בקליפורניה. על פי אתר האולימפיאדה, נשקלים האצטדיונים הבאים.
המשחקים.
ענפי הספורט.
הועד המנהל והאספה הכללית של הוועד האולימפי הבינלאומי אישרו את ההמלצה להכללת 28 ענפי ליבה למשחקים. הענפים גלישת גלים, טיפוס וסקייטבורדינג הוספו לענפי הליבה למשחקים. בעוד, הענפים איגרוף, הרמת משקולות, ו-קרב חמש מודרני לא נכללים בהצעה.
אולם, ניתן יהיה לצרף את שלושת הענפים שלא נכללו לרשימת ענפי הליבה במהלך כינוס האספה הכללית ב-2023, במידה וההתאחדויות העולמיות שלהם יפעלו במספר תחומים. איגוד האגרוף הבינלאומי והפדרציה הבינלאומית להרמת משקולות נדרשים לפעול לתיקון הליקויים בתחומם. בעוד האיגוד הבינלאומי לקרב חמש מודרני נדרש לסיים את הצעתו להחלפת רכיבת הסוסים כשלב בתחרות, ולפעול להפחתה משמעותית בעלויות ובמרוכבות של התחרות.
בנוסף, הוועדה המארגנת של המשחקים רשאית להציע ענפי ספורט נוספים לתוכנית המשחקים מתוך התאחדויות הספורט המוכרות על ידי הוועד הבינלאומי.
ביאורים:
דוב חום מזרחי
אקאני סימבינה
אקאני סימבינה (באנגלית: Akani Simbine; נולד ב-21 בספטמבר 1993) הוא אתלט דרום אפריקאי שיאן אפריקה בריצת 100 מטר.
ביוגרפיה.
סימבינה נולד בקמפטון פארק שבמחוז חאוטנג בדרום אפריקה.
בדצמבר 2012 קבע שיא דרום אפריקה עד גיל 20 בריצת 100 מטר בתוצאה של 10.19 שניות. הוא השתתף באוניברסיאדת קאזאן (2013) ולא העפיל לריצת הגמר. ב-2014 סיים שני באליפות דרום אפריקה באתלטיקה בריצת 100 מטר, במשחקי חבר העמים 2014 סיים חמישי בריצת 200 מטר בתוצאה של 20.37 שניות.
באליפות העולם באתלטיקה 2015 סיים במקום ה-11 בחצי הגמר בתוצאה של 10.02 שניות. באותה שנה זכה במדליית זהב בריצת 100 מטר באוניברסיאדת קוואנגג'ו בשיא אישי של 9.97 שניות וזכה במדליית ארד עם נבחרת השליחים. בתחילת 2016 קבע שיא דרום אפריקה של 9.96 שניות. ביוני אותה שנה זכה במדליית ארד בריצת 100 מטר באליפות אפריקה באתלטיקה ובמדליית זהב עם נבחרת השליחים.
ביולי 2016 קבע שיא דרום אפריקה בריצת 100 מטר של 9.89 שניות. באולימפיאדת ריו דה ז'ניירו סיים חמישי בגמר ריצת 100 מטר בתוצאה של 9.94 שניות. באליפות העולם באתלטיקה 2017 סיים חמישי בתוצאה של 10.01 שניות. באפריל 2018 זכה במדליית זהב במשחקי חבר העמים בתוצאה של 10.03 שניות ובמדליית כסף בריצת שליחים 100X4 מטר.